Πύργος 05-04-2016

 Α.Π.: 369

**ΔΕΛΤΙΟ ΤΥΠΟΥ**

Ο Ιατρικός Σύλλογος Πύργου-Ολυμπίας εφιστά την προσοχή των αρμόδιων φορέων που άπτονται της αποκομιδής των απορριμμάτων (Δημοτική Αρχή, Π.Ε. Ηλείας) σε σχέση με την άμεση, καθολική και ριζική απολύμανση των χώρων συσσώρευσης των απορριμμάτων μετά την αποκομιδή τους.

Υπενθυμίζουμε ότι μόνο η αποκομιδή δεν καθιστά υγιές το περιβάλλον καθότι η παρατεταμένη επιμόλυνση των χώρων συσσώρευ-σης εγκυμονεί τους ίδιους σχεδόν κινδύνους που έχει και η χρόνια συσσώρευση απορριμμάτων.

Συνιστούμε στις αρχές απολύμανση των χώρων με χλωριούχα διαλύματα, με υλικά μυοκτονίας και ό,τι άλλο νόμιμο μέσο προβλέπεται. Τέλος επισημαίνουμε ότι η μερική αποκομιδή, που προς τον παρόν διαφαίνεται, δεν λύνει ουσιαστικά το πρόβλημα, καθότι υφίστανται στην πόλη αλλά και στα δημοτικά διαμερίσματα πολλαπλές εστίες συσσώρευσης απορριμμάτων διαχρονικά.

 Για το Δ.Σ.

 Ο Πρόεδρος Ο Γεν. Γραμματέας

Νίκος Κατσαρός Χρήστος Γιαννικούλης